Լանսա դել Վաստան` Եվրոպայում բռնությունից ձերբազատվելու տեսության հիմնադիրը, հավաստում էր. «Հանգիստ կյանքում անբռնությունը ի հայտ չի գալիս: Մարդը կարող է չիմանալ, թե ինքն ինչ հայացքներ ունի: Դա պարզվում է լուրջ տարաձայնությունների ժամանակ»: Հայտարարել, որ չվիճող մարդիկ ապրում են անբռնության սկզբունքին համապատասխան, անհեթեթ կլինի: Հաճախ արտաքին խաղաղության ետևում թաքնվում է բախումը քողարկող բռնություն: Բռնությունը հանգիստ վիճակում թողնում է ընդհարումների բացակայության տպավորություն: Սակայն, բռնակալի դեմ անսպասելիորեն բռնկված պայքարը ի ցույց է դնում վաղուց հասունացած տարաձայնությունը: